OpenLLM-France/wikimedia huggingface dataset:
# Patria (telesaila)

Patria (euskaraz: «aberri») Aitor Gabilondok sortutako telesail dramatikoa da, Fernando Arambururen izen bereko eleberrian oinarrituta.

## Sinopsia

Oharra: Atal honek istorio osoa edo amaiera argitzen du.
ETAk armak utziko dituela iragartzen duen egunean, Bittori hilerrira doa, ETAk hil zuen El Txato senarraren hilobiari esatera bizi izan ziren herrira itzultzea erabaki duela. Bizikide izan ahalko da bere eta familiaren bizitza aldarazi zuen atentatuaren aurretik eta ondoren jazarri ziotenekin? Jakin ahalko du nor den bere senarra garraio-enpresara bidean hil zuen kaputxaduna? Bittoriren presentziak herriko lasaitasun faltsua aldatuko du, eta, batez ere, Mirenena. Miren kartzelan dagoen Joxe Mari etakidearen ama da, eta, garai batean, lagun minak ziren. Zer gertatu zen bi emakume horien artean? Zerk pozoitu du beren seme-alaben eta senarren bizitza, iraganean harreman hain estua bazuten? Urradura disimulatuekin eta uste ezin hautsizkoekin, baita zauriekin eta ausardiarekin ere, El Txatoren hilketak eragindako kraterraren aurreko eta ondorengo istorio goriak ahazteko ezintasunaz eta barkamenaren beharraz hitz egiten digu.

## Pertsonaiak

* Elena Irureta: Bittori
* Ane Gabarain: Miren
* José Ramón Soroiz: Txato
* Mikel Laskurain: Joxian
* Loreto Mauleon: Arantxa
* Susana Abaitua: Nerea
* Eneko Sagardoy: Gorka
* Iñigo Aranbarri: Xabier
* Jon Olivares: Joxe Mari
* María Isabel Díaz Lago: Celeste
* Alvar Gordejuela: Juancar
* Fernando Guallar: Quique
* Begoña Maestre: Aránzazu
* Patxi Santamaria: Don Serapio

## Atalak

| Zenb. (guzt.) | Izenburua | Zuzendaria | Gidoilaria | Estreinaldia |
| 1 | «Octubre benigno» | Félix Viscarret | Aitor Gabilondo | 2020-9-27 |
| 2 | «Encuentros» | Félix Viscarret | Aitor Gabilondo | 2020-9-27 |
| 3 | «Últimas meriendas» | Félix Viscarret | Aitor Gabilondo | 2020-10-4 |
| 4 | «Txato, entzun» | Félix Viscarret | Aitor Gabilondo | 2020-10-11 |
| 5 | «El país de los callados» | Óscar Pedraza | Aitor Gabilondo | 2020-10-18 |
| 6 | «Patrias y mandangas» | Óscar Pedraza | Aitor Gabilondo | 2020-10-25 |
| 7 | «Pan ensangrentado» | Óscar Pedraza | Aitor Gabilondo | 2020-11-1 |
| 8 | «Mañana de domingo» | Óscar Pedraza | Aitor Gabilondo | 2020-11-8 |

## Erreferentziak

* ↑ «Patria» Donostiako Zinemaldia.

## Kanpo estekak

* Datuak: Q98806980
Cliff de Hory-ren kritika zinea.eus atarian
# Patria Libre - Aberri Azkatuba

Patria Libre - Aberri Azkatuba, gerra garaiko Eusko Mendigoxale Batzaren aldizkaria izan zen.
Astean behin argitaratu zen 1936ko abendutik 1937ko apirilera bitartean.

## Erreferentziak

* ↑ «Patria libre: vascos uníos y haced libre a Euzkadi» Patria libre: vascos uníos y haced libre a Euzkadi 1936-1937 (Noiz kontsultatua: 2023-03-10).

## Kanpo estekak

* Datuak: Q117049763
# Patria Mirabal

Aída Patria Mercedes Mirabal Reyes de González (Dominikar Errepublika, 1924ko otsailaren 27a – 1960ko azaroaren 25a) mekanografoa eta ekintzaile politikoa izan zen. Rafael Leónidas Trujillo diktadoreak eraildako hiru ahizpetako bat izan zen.

## Biografia

Otsailaren 27an jaio zen, Dominikar Errepublikaren independentzia ospatzen den egunean, hortik bere izena. Txikitatik margolaritzarekiko zaletasuna agertu zuen. Irakaskuntza ertaineko ikasketak amaitu zituen eta mekanografian graduatu zen Inmaculada Concepción de La Vegako ikastetxean.
17 urterekin ezkondu zen Pedro Antonio Gonzálezekin, Cibao izeneko eskualdeko lur-jabe famatu eta aberats batekin eta lau seme izan zituzten.

## Ibilbide politikoa

Rafael Leónidas Trujillo diktadorea eraisten saiatzeagatik gobernuak bikotearen ondasunak konfiskatu edota enkantean jarri bazituen ere, Trujilloren aurka agertzen jarraitu eta Minervari laguntzen aritu zen.

## Erailketa

Patria kolpez erail zuten Minerva eta María Teresa ahizpekin eta Rufino de la Cruz gidariarekin batera, 1960ko azaroaren 25ean.

## Mirabal ahizpen oroimena

Bélgica Adela Mirabal ahizpak 1992an Hermanas Mirabal Fundazioa sortu zuen eta 1994an Hermanas Mirabal Museoa, ahizpen azken egoitza izan zen etxean.
Museoan ahizpen gauzak gordetzen dira eta lorategian Patria, Minerva, María Teresa eta Manolo Tavárez Justoren (Minervaren senarra) gorpuzkiak daude. Gorpuzkiak 2000. urteko azaroaren 25ean eraikitako panteoira eraman zituzten.
2009an, Bélgica Adelak Vivas en su jardín izeneko autobiografia argitaratu zuen, bere hiru ahizpen borroka eta erailketa kontatzen dituena. Eduardo León Jimenes 2010 Liburu Azokaren Sari Nazionala jaso zuen liburuak.
Bere pasadizoekin Julia Álvarezen En el tiempo de las mariposas liburua zinemara egokitzen lagundu zuen, Trujillok hildako hiru emakumeen bizitza kontatzen du eleberria.

## Aintzatespenak

* Mirabal ahizpak oroituz, 2000ko otsailaren 7ko batzarrean onartutako NBEren ebazpen ofizialaren bidez azaroaren 25ean Emakumearen aurkako Indarkeria Ezabatzeko Nazioarteko Eguna ospatzen da.

## Erreferentziak

* ↑ «El brutal asesinato de las hermanas Mirabal que conmocionó al mundo» abc 2019-11-25.
* ↑ «Casa Museo Hermanas Mirabal (República Dominicana) - EcuRed» www.ecured.cu.
* ↑ «Dedé Mirabal, otra mariposa que vuela hacia el infinito» El Día 2 de febrero de 2014.
* ↑ Diario, Listin. (5 de mayo de 2010). «Entregan Premio Nacional Feria del Libro a Dedé Mirabal» listindiario.com.
* ↑ Barroso, Mariano. (16 de febrero de 2014). Dedé Mirabal, superviviente del crimen más negro de Trujillo. ISSN 1134-6582..
* ↑ La tragedia de las hermanas Mirabal: cómo el asesinato de 3 mujeres dominicanas dio origen al día mundial de la No violencia contra la mujer. .
* ↑ «Día Internacional de la Eliminación de la Violencia contra la Mujer - 25 de noviembre» www.un.org.
* ↑ «A/RES/54/134 - S - A/RES/54/134» undocs.org.

## Kanpo estekak

* Biografia
* Mirabal ahizpen biografia
* Mirabal ahizpen informazioa eta irudiak ingelesez
* Datuak: Q6066408
# Patria Vasca

Patria Vasca (euskaraz Euzko Aberri) Elias Gallastegik euskal politikari independentistaren zuzendaritzapean bere Mexikoko erbestealdian argitaratu zuen aldizkari abertzale bat izan zen. 1928ko maiatzean argitaratzen hasi eta 1930eko hamarkadararte argitaratu zen. Aldizkariaren leloa gaztelaniaz zegoen: Dad luz y el pueblo encontrará su camino (euskaraz Eman argia eta herriak bere bidea aurkituko du).
Gallastegik aldizkari honetako ia artikulu guztiak idatzi zituen, aldizkaria dohain altzen zelarik, batez ere Mexikon bizi zen eta Gallastegiren adiskidea zen Patxo Belaustegigoitia euskal enpresaburuaren dirulaguntzari esker.
Aldizkaria hau Euskal Disporako euskaldunen artean saldu ohi zen, bai Amerika nahiz Filipinetan bizi ziren euskaldunen artean, bai eta kontsulatu, liburutegi, unibertsitate, aldizkari zein Nazioen elkartean ere.
Mexiko argitaratutako lehenbiziko ale honi beste lauk jarraitu zioten. 1932ko urtarrilean Bilboko Euzko Gaztedi erakundeak 6. zenbakia argitaratzeari ekin zion, horretarako Eusko Ikaskuntza erakundean izen emanta egotea beharrezkoa zen, gainera aldizkariak erakunde horren propaganda ere egiten zuen.

## Kanpo estekak

* Patria Vasca. Euskomedia.org (Gaztelaniaz)
* Patria Vasca aldizkariaren lehenbiziko 2 aleak salgai (Gaztelaniaz)
* Datuak: Q12265589
# Patriarkatu

    Artikulu hau gizonaren emakumearekiko nagusigoari buruzkoa da; buruzagitza erlijiosoa gaitzat duena beste hau da: «Patriarkatu (Eliza)»
Patriarkatua aita edo gizonik zaharrena —hau da, patriarka— etxeko nagusitzat duen gizarte-sistema da. Gizonek dure nagusitasuna, emakumeen eta haurren gainetik. Esanahi orokorragoan, gizarte- edo kultura-sistemetan gizonek gobernua eta nagusitasuna edukitzea da patriarkatua; emakume eta gizonen arteko desberdintasuna handitzen duena.

## Feminismoan

Arlo feministan, patriarkatu terminoa —edo, batzuetan, heteropatriarkatu— erabiltzen da gizon eta emakumeen arteko botere-banaketa aipatzeko; alegia, gizonek lehentasuna duten egoera horiek aipatzeko: boto-eskubidea debekatzea, erregulazioa sexu askatasunaren aurkako delituetan, genero-indarkerian, seme-alaben legezko zaintzan, generoaren araberako moral bikoitzean, hizkuntzaren bidezko sexismoan, ikusezin egiteko mekanismoetan, ondorengotza lerroen erabakitzean (aitarengandik bakarrik datorren filiazioa eta aitaren abizena eramatea), oinordetza-eskubideetan, gizarte-harremanetako autonomia pertsonalean, saio publikoetan ―politiko zein erlijiozkoetan― parte hartzean eta, lanaren banaketa-sexualean oinarrituta, gizon eta emakume banaketako lanbideei estatusa ezartzean.

## Gizonezkoak patriarkatuan

Teoriko batzuek, Michael Kimmel, Robert Connel eta Michael Kaufman kasurako, gizonezkoen rolari buruz idatzi dute. Topiko erabilienak hauek dira: maskulinitate hegemonikoa eta maskulinitate berriak, emakumeen askapenerako prozesuekin lotuta daudenak.

## Erreferentziak

* ↑ Euskaltzaindiaren hiztegia 1 iz. Leinu edo familia handi bateko burua. Abraham patriarka. Itun zaharreko ºpatriarkak.
* ↑ (Gaztelaniaz) Huberman, H. eta L. Tufró (egokitzapena),. (2012). Masculinidades plurales: reflexionar en clave de géneros. Buenos Aires: PNUD (Programa Naciones Unidas para el Desarrollo) ISBN 978-987-1560-37-0..

## Ikus, gainera

* Matriarkatu
* Heteropatriarkatu

## Kanpo estekak

* Datuak: Q181339
* Multimedia: Patriarchy / Q181339
# Patriarkatu (Eliza)

Kristau konfesio batzuetan, patriarkatua patriarka direlakoen kargua eta jurisdikzioa. Zehazkiago, patriarkak Eliza ortodoxo batzuetako gotzainak eta goi mailako gotzain katolikoak (bereziki Ekialdeko Eliza Katolikoetakoak).

## Antzinako patriarkatuak

Antzinako Elizaren bost patriarkatu nagusiak hauek ziren:
* Alexandriako patriarkatua
* Antiokiako patriarkatua
* Erromako patriarkatua
* Jerusalemeko patriarkatua
* Konstantinoplako patriarkatua
Hiru lehenak (Alexandria, Antiokia eta Erroma) apostoluek ezarri zituzten I. mendean, egoitza apostoliko bezala. Konstantinopla IV. mendean ezarri zen eta Jerusalem V.ean. Bostek batera Pentarkia osatzen zuten Efesoko kontzilioaren arabera (431).

## Kanpo estekak

* Datuak: Q1282276
* Multimedia: Patriarchates / Q1282276
# Pigmeo

Pigmeoak (grezieratik πυγμαιος, pygmaios, "tamaina txikikoak") tribu nekazari eta ehiztariak dira. Arraroak dira beraien garaiera txikiagatik, gizonek ez baitute batez beste 1,50 metroko garaiera gainditzen. Azal beltzaran eta oso iluna dute, eta ile kizkur eta beltza ere bai.

## Ohiturak

Pigmeoak oso ezagunak dira, itxura fisikoarengatik ez ezik, beren musikarengatik ere. Musika eguneroko bizitzan erabiltzen dute; aisialdirako, festarako eta jarduera mota bakoitzerako piezak dituzte.

### Elikadura

Antilope, txerri, tximu, hegaztiak eta abar ehizatzen dituzte, eta eztia, frutak eta erraboilak jaten dituzte. Beste batzuek inguruko herriekin trukatzen dituzte janariak.

## Bizilekua

Pigmeoak, Afrika erdialdeko eta gutxi batzuk Asia hego-ekialdeko oihanetan bizi dira.

### Afrikan

Uste da tribu handienak, Kongo ibaiaren arroan bizi izan zirela, beste biztanle batzuk etorri ziren arte. Gaur egun Kongo ibaiaren arroan baina leku gehiagoetan bizi dira, adibidez Gabon, Kamerun, Ruanda, Burundi, Uganda, Angola, Namibia, Thailandia, Filipinak, Brasil eta Bolivia.
Pigmeoen artean etniarik ezagunena behar bada Bambutiak izango dira, garaiera txikienekoak. 1,30metroen inguruan dabiltza.

### Asian

Asiako pigmeoak, beraien artean oso aldenduta daude, izaeraren aldetik eta geografikoki. Horien artean Aetak (Filipinak), Semang-ak (Malaya penintsulan) eta Jarawak eta Andaman uharteetako beste natibo batzuk.

## Pigmeoak eta teknologia

Pigmeoak gaur egungo teknologiara egokitu dira. Sateliteen bidez funtzionatzen duten GPSak erabiltzen dituzte egur enpresek ez mozteko beraien zuhaitz sakratuak. Horrela era guztietako gatazkak konpondu dituzte. Pigmeoek, zuhaitz sakratu, ehizarako erabilitako lurraldeak eta urteko denbora batean ukitu behar ez diren landareak seinalizatzen dituzte enborrak etab margotuz, eta ondoren GPSa jarri, horrela GPSa piztu, eta enpresei iristen zaie inguratu behar ez diren lekuen mapa, eta ez dira inguratzen. Hasieran uste zen Pigmeoek oihaneko zuhaitz guztiak seinalizatuko zituztela baina zintzo jokatu zuten.

## Kanpo estekak

* Datuak: Q171927
* Multimedia: African Pygmies / Q171927
* (Ingelesez) (Italieraz) Afrikako pigmeoak Culture, music and photos
* ↑ Euskaltzaindia. (PDF) 90. arauaː Munduko herriak eta etniak. .
# Pigna (Italia)

    Artikulu hau Liguriako udalerriari buruzkoa da; beste esanahietarako, ikus «Pigna».
Pigna Italiako udalerri bat da. Imperiako probintzian kokatuta dago, Liguria eskualdean. 752 biztanle ditu, 53,23 kilometro koadroko azaleran banatuta.

## Mugakideak

Pignak honako udalerri hauekin egiten du muga:
Apricale Rocchetta Nervina Triora Isolabona Castel Vittorio Saorge

## Kanpo estekak

* Datuak: Q269516
* Multimedia: Pigna (comune, Italy) / Q269516
# Pignataro Interamna

Pignataro Interamna Italiako udalerri bat da. Frosinoneko probintzian kokatuta dago, Lazio eskualdean. 2.425 biztanle ditu, 24,41 kilometro koadroko azaleran banatuta.

## Mugakideak

Pignataro Interamnak honako udalerri hauekin egiten du muga:
Cassino Piedimonte San Germano San Giorgio a Liri Villa Santa Lucia Aquino Esperia Pontecorvo Sant'Apollinare

## Kanpo estekak

* Datuak: Q117135
* Multimedia: Pignataro Interamna / Q117135
# Pigna (Erroma)

Pigna Erroma hiriko alde historikoa (I municipioa) osatzen duten hogeita bi rionietan bederatzigarrena da. Tiber ibaiaren eskuinaldean kokaturik dago. Agriparen Panteoia da auzoko ondasun nabarmenena eta bertan dago San Ignazio Loiolakoaren eliza ere.

## Historia

Aintzinako Erromako Isisen tenplu erraldoiaren alboan zegoen pinaburu itxurako brontzezko iturriak ematen dio izena. Iturria San Piter bsilika zaharrera mugitu zuten eta XV. mendean orain dagoen tokian kokatu zuten.
Pigna iturri hau ardatz hartuta inguruan eratuz joan zen rionea, luzetara, ipar mendebaldeko muturrean Agriparen Panteoia eta hegoekialdean Venezia enparantza zituela.

## Ondasun nabarmenak

* Agriparen Panteoia
* Venezia enparantza
* Venezia jauregia
* Rotonda enparantza
* Elefantea eta obeliskoa
* Doria Pamphilj galeria
* Neronen Termen hondarrak
* Largo di Torre Argentina
* Eliza eta basilikak:
** San Ignazio Loiolakoaren eliza
** Gesù eliza
** San Marco Evangelista al Campidoglio basilika
** Santa Maria in Via Lata eliza
** Santa Maria sopra Minerva eliza

## Iruditegia

* Agriparen Panteoia, aurrean Rotonda enparantza.
* Venezia enparantza.
* Venezia jauregia.
* Pinaburuaren iturria (gaur egun Vatikanoko Museotan)
* Elefantea eta obeliskoa.
* San Ignazio Loiolakoaren eliza.
* Gesù eliza.
* Neronen Termak.
* Largo di Torre Argentina.

## Kanpo estekak

* Datuak: Q1329671
* Multimedia: Rione IX - Pigna / Q1329671
# Pignan kantonamendua

Pignan kantonamendua Frantziako kantonamendu bat da. Hérault departamenduan dago, Okzitania (eskualdea) eskualdean. Guztira 8 udalerri ditu eta Pignan da bere hiriburua.

## Kanpo estekak

* Datuak: Q1726691
# Pigna

Pigna izan daiteke:
* Pigna, Liguriako udalerria.
* Pigna, Korsikako udalerria.
* Pigna, Erroma hiriko alde historikoa
* Felipe Pigna, argentinar idazle eta historialaria.
# Pigna (Korsika)

Pigna, (korsikeraz: Pigna) Korsikako iparraldeko udalerria da, Korsika Garaia departamentuan dagoena. 2013ko erroldaren arabera, 109 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q1157213
* Multimedia: Pigna / Q1157213
# Paula Oribe

Paula Oribe Ozores (Gasteiz, 1982ko azaroaren 29a - ) gimnasta erritmiko ohi arabarra da, Espainiako txapelduna izandakoa.

## Biografia

Oskitxo klubean ekin zion gimnasia erritmikoari. Gimnastika erritmikoan zazpi urte zituenean hasi zen. Espainiako Gimnastika Erritmiko taldearekin, 1998an, Sevillan egin ziren Munduko Txapelketetan zilarrezko domina irabazi zuen. Talde hartan, Paulaz gain, Sara Bayón, Marta Calamonte, Lorena Guréndez, Carolina Malchair, Beatriz Nogales eta Nuria Cabanillas izan ziren. 1999an gimnastika utzi zuen eta Soin Hezkuntzako Euskal Erakundean ikasi zuen.

## Erreferentziak

* ↑ «España logró el oro en aros y cintas y se quitó la espina del concurso general» ABC 1998/05/11.
* Datuak: Q16301934
# Paula Patton

Paula Maxine Patton (Los Angeles, Kalifornia, 1975eko abenduaren 5a) estatubatuar aktorea da, Dejá vu, Precious, Mission impossible:, Ghost Protocol, 2 Guns eta Jumping the Broom filmetan egindako lanagatik ezaguna.

## Biografia

Patton Los Angelesen (Kalifornia) jaio eta hazi zen, eta Hamilton Arte Dramatikoen Institutuan ikasi zuen. Graduatu zenean, beste hiru errealizadorerekin batera aukeratu zuten PBS kateko "The Ride" dokumentalerako. Dokumental horrek lau zuzendari hasiberriri filmatzen zien, zuzendariek Estatu Batuetako gazteei buruzko dokumental bat filmatzen zuten bitartean.
Berkeleyko Unibertsitatean matrikulatu ondoren, ikasketak aldatu eta USCko Zinema Eskola ospetsuan jarraitzea erabaki zuen (Kaliforniako Hegoaldeko Unibertsitatea), non cum laude bezala lizentziatu zen (ohoreekin). Produkzio-laguntzaile gisa lan egin zuen, Discovery Channelen "Medical Diaries" telesailaren produktore izan arte.

## Bizitza pertsonala

Patton Robin Thicke musikari eta abeslaria bere bikotekidea da 14 urte zituenetik. 2005ean ezkondu ziren eta elkarrekin seme bat dute, Julian Fuego Thicke, 2010eko apirilaren 6an jaioa. Thicke eta Patton 2014ko otsailean banandu ziren.
2014ko urrian, Paula Pattonek dibortzio-demanda aurkeztu zuen Los Angelesko epaitegi batean, alde bateraezinak adierazi zituen, banatze-data 2015eko otsailaren 21a izanik.

## Filmografia

Zinema
| Urtea | Titulua | Pertsonai | Aipatzekoak |
| 2018 | Traffik | Brea | Ekoizlea ere |
| 2016 | The Do Over | Heather | |
| 2016 | Warcraft | Garona | |
| 2016 | The Perfect Match | Sherry | Ekoizlea ere |
| 2014 | About Last Night | Allison | |
| 2013 | Baggage claim | Montana Moore | |
| 2013 | 2 Guns | Deb Rees | |
| 2012 | Disconnect | Cindy Hull | |
| 2011 | Jumping the Broom | Sabrina Watson | |
| 2011 | Misión imposible: Protocolo fantasma | Jane Carter | |
| 2010 | Just Wright | Morgan Alexander | |
| 2009 | Precious | Ms. Blu Rain | |
| 2008 | Mirrors | Amy Carson | |
| 2008 | Swing Vote | Kate Madison | |
| 2006 | Déjà vu | Claire Kuchever | |
| 2006 | Idlewild | Angel Davenport/Sally B Shelly | |
| 2005 | London | Alex | |
| 2005 | Hitch | Mandy |
Telebista
| Urtea | Titulua | Pertsonaia | Denbora |
| 2018 | Somewhere between | Laura Price | 10 kapitulu |
| 2012 | Single Ladies | Layla Twilight | 2 kapitulu |
| 2011 | Law & Order: Special Victims Unit | Fiscal de distrito Mikka Von | 5º kapitulua 12garren denboraldikoa |
| 2005 | Murder Book | | Telebistarako pelikula |

## Kanpo estekak

* Datuak: Q233213
* Multimedia: Paula Patton / Q233213
# Paula Prendes

Paula Prendes Martínez (Gijón, 1983ko urtarrilaren 21a - ) espainiar telebista aurkezle eta aktorea da, zineman eta telebistan aritutakoa.

## Filmografia

Zinema :
| Urtea | Filma | Pertsonaia | Oharra(k) |
| 2007 | Pienso, luego existes | Paula | Film laburra |
| 2010 | Hollywood | Zoe | |
| 2011 | Fuga de cerebros 2. Ahora en Harvard | Sara | |
| 2017 | Enterrados | Marga | |
Telebista :
| Urtea | Telesaila | Pertsonaia | Oharra(k) |
| 2008 | Becarios | Kazetaria | Atal 1 |
| 2009 | Bicho malo | Paula | Atal 1 |
| 2009 | Somos cómplices | Andrea Méndez | 80 atal |
| 2010 | Los hombres de Paco | Peparen neska-laguna | Atal 1 |
| 2011-2013 | Gran Hotel | Cristina Olmedo | 10 atal |
| 2012 | Imperium | Vera | 6 atal |
| 2013 | Gran Reserva: El Origen | Carolina Jiménez | 82 atal |
| 2013 | Águila Roja | Ana | Atal 1 |
| 2013 | Aída | Paula Prendes | Atal 1 |
| 2014-2015 | B&B, de boca en boca | Martina Sánchez | 29 atal |
| 2016 | Velvet | Adele Lavigne | 3 atal |
| 2016 | Víctor Ros | Juana | 7 atal |

## Kanpo estekak

* Datuak: Q6067390
* Multimedia: Paula Prendes / Q6067390
# Paula Modersohn-Becker

Paula Modersohn-Becker (Dresden, 1876ko otsailaren 8a - Worpswede, 1907ko azaroaren 20a) alemaniar margolaria izan zen.
1888an bere familia Dresdenetik Bremenera aldatu zen. 1895ean Worpswedeko zirkuluko margolarien lanak ezagutu zituen (Otto Modersohn, Fritz Mackensen, Fritz Overbeck eta Heinrich Vogeler). 1899an Clara Westhoff lagunari lagundu zion Parisen pintura ikasteko. 1901ean Otto Modersohn margolariarekin ezkondu zen eta 1907an erditu ondorengo enbolismo batek jota hil zen.
Biluzik margotu zen lehen emakumea izan zen. Errealismoaren eta naturalismoaren teknikak alde batera utzi eta fauvismoan murgildu zen. Parisen ikasten ari zela, postinpresionisten eragina ere jaso zuen. Lehen espresionismoaren ordezkari garrantzitsuenetako bat izan zen.

## Iruditegia

* Autoerretratua (1902)
* Mädchen mit Strohhut und Blume (1902)
* Stillende Mutter (1902)
* Bauernkind auf rotgewürfeltem Kissen (c. 1904)
* Mädchen mit Kaninchen (1905)
* Hizadi hila (1906)
* Selbstporträt (1907)
* Kinderakt mit Goldfischglas (1907)
* Stilleben mit Tonkrug (1907)
* Die Malerin mit Kamelienzweig (Selbstporträt), (1907)
* Otto Modersohn lotan (1906)
* Ama oheratua eta semea (1906)
* Rainer Maria Rilke, (1906)
* Autoerretratu biluzia
* Clara Westhoffek egindako Paularen erretratua (1905)
* Paula Modersohn-Beckerren hilobia Worpswede hilerrian, Bernhard Hoetgerrek egindako eskulturarekin (1907)

## Kanpo estekak

* Datuak: Q234370
* Multimedia: Paula Modersohn-Becker / Q234370
# Paula Newby-Fraser

Paula Newby-Fraser (Harare, 1962ko ekainaren 2a) zimbabwetar atleta da. Triatloi-probetan ari izan da gehienbat, eta munduko kirolari osoenen artean dago. 1985ean hasi zen triatloi-probetan parte hartzen. Zortzi aldiz irabazi ditu era horretako txapelketak (1986, 1988–1989, 1991–1994 eta 1996). Hawaiko Ironman Txapelketan emakume batek triatloi proba batean inoiz lortu duen markarik onena egin zuen: 8 ordu, 55 minutu eta 28 segundo.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q457648
* Multimedia: Paula Newby-Fraser / Q457648
# Pavlová

Pavlová Eslovakiako udalerri bat da, Nové Zámkyko barrutian kokatuta. 7,62 km²ko azalera du eta 228 biztanle 2017ko datuen arabera.

## Historia

Idatzizko lehen aipamena 1135. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Datuak: Q1008222
* Multimedia: Pavlová / Q1008222
# Pavlovskyita

Pavlovskyita mineral bat da.

## Ezaugarriak

Pavlovskyita elementu kimiko mineralaren formula kimikoa hau da: ${\ce {Ca8(SiO4)2(Si3O10)}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 6 - 6,5 da.

## Erreferentziak

* 1 2 (Ingelesez) «Pavlovskyite: Mineral information, data and localities.» www.mindat.org (Noiz kontsultatua: 12-05-2019).
# Pavo (Georgia)

Pavo Georgiako estatuko hiri bat da. Wilkes konderrian kokatua dago. 2010ean 627 biztanle zituen, 4,56 kilometro koadrotan banatuta.

## Ikus, gainera

* Wilkes konderria

## Kanpo estekak

* Datuak: Q2196620
* Multimedia: Pavo, Georgia / Q2196620
# Pavo (konstelazioa)

Pavo edo Pauma —latinez: Pavo— zeruko hego hemisferioko konstelazio bat da.
1595-1597 artean Pieter Dirkszoon Keyser eta Frederick de Houtman herbeheerear itsagizonek definitu eta idenzatu eta Johann Bayer alemaniar astronomoaren Uranomentria (1603) idazlanean agertu zen.

## Oharrak

* ↑ Euskaltzaindiaren 173. arauak honako hau gomendatzen du: "Euskaraz, konstelazioen izenak adierazteko, komeni da nazioarteko formak —latinezko grafia— erabiltzea, hainbat komeniago testuak zenbat eta teknikoago edo jasoago izan. Nolanahi ere, latinezko izenen itzulpenak edo egokitzapenak ere —azalpen-izenak— erabil daitezke, bigarren mailan, testu didaktikoetan edo azalpen gisa".

## Erreferentziak

* ↑ «Konstelazioak (88 konstelazio ofizialak)» 173. Astroen izenak. Euskaltzaindia, 21 or..

## Kanpo estekak

* Datuak: Q10515
* Multimedia: Pavo (constellation) / Q10515